ananddey/assamese-wiki-corpus huggingface dataset:
মোৰ জীৱন সোঁৱৰণ

মোৰ জীৱন সোঁৱৰণ সাহিত্যৰথী লক্ষ্মীনাথ বেজবৰুৱাৰ আত্মজীৱনী।

উদ্ধৃতি

প্ৰথমতে ককাই মোক কলপাতত ক,খ লেখিবৰ কৌশল শিকায় আৰু দিনৌ কলপাত কাটি আনি কেনেকৈ তাক ধূলিৰে মোহাৰি চাফ্ চিকুণ কৰি লৈ তাত আখৰ লেখিব লাগে তাৰ দিহা কৰি দিয়ে। খাগৰিৰ কাপ কাটি ল’বলৈ আৰু কেৰাহিৰ বা মাটিৰ চৰুৰ গাত লাগি থকা ছাইত চলু চলুকৈ গৰু-মুত সানি মহী কৰিবলৈ আৰু মহী থবলৈ মাটিৰ বা বাঁহৰ চুঙাৰ মৈলাম বাৰত আৰি থবলৈ মৈলামৰ কাণত জৰী লগোৱা ইত্যাদি বিদ্যাও ৰবিনাথ ককায়েই মোক দান কৰে।

ককাইদেউৰ বিয়াত মোৰ তুমুল অথচ নিস্ফল সংগ্ৰাম দেখি, মোক যে ডবুৱা কটাৰীৰে সতকাই কাটিব নোৱাৰা টান তামোল সেইটো সকলোৱে হৃদয়ঙ্গম কৰিছিল। সেইদেখি আগৰ মোৰ মাটিমহীয়া মাৰ দেখি পিছত মোৰ বিয়া পাতিবৰ অভিলাষ পোষণ কৰোঁতা তিলবোৰে বেঁতমেলিয়েই ৰল।

বান্দৰে মুকুতা-মালাৰ মোল নুবুজাৰ দৰে সেই কালত মই আয়ুৰ্বেদ শাস্ত্ৰৰ মোল নুবুজি অৱহেলা কৰিছিলোঁ। মোৰ মনত হৈছিল- “আচল বিদ্যাতো ইংৰাজী শাস্ত্ৰবিদ্যা; আৰু চিকিৎসাবিদ্যা শিকিব লাগে যদি পাশ্চাত্য এলোপাথিক ডাক্টৰী বিদ্যা। দেশীয় বেজৰ বিদ্যা বিদ্যাই নহয়। দেশীয় বেজালী বিদ্যা ঊনবিংশ শতাব্দীত বাতিল, অসাৰ্থক আৰু অলাগতীয়াল।”

ডাঙৰীয়া হৰিবিলাস আগৰৱালাৰ সুযোগ্য পুত্ৰ বন্ধুবৰ শ্ৰীযুত চন্দ্ৰকুমাৰ আগৰৱালাই কলিকতাৰ প্ৰেছিডেন্সি কলেজত পঢ়িথকা অৱস্থাত “জোনাকী” নামেৰে এখন মাহেকীয়া অসমীয়া কাকত উলিয়াবলৈ থিৰ কৰি আমাৰে সৈতে পৰামৰ্শ কৰিলে। মই তেওঁক এই কাৰ্য্যত নথৈ উৎসাহ দি “জোনাকী”লৈ প্ৰৱন্ধ লিখিবলৈ সাজু হলো।১৮১০ শকৰ মাঘ মাহত “জোনাকী” ৰ প্ৰথম সংখ্যা ওলাল। সেই সংখ্যাৰে পৰা এবছৰলৈকে লেছাৰি নিছিগাকৈ মোৰ “লাটিকাই” তাত ওলাবলৈ ধৰিলে।

মাতৃভাষাৰ ভালৰ অৰ্থে আমি অকল “জোনাকী” উলিয়ায়ে বহি থকা নাছিলো। “অসমীয়া ভাষা উন্নতি সাধীনি সভা” নামেৰে সভা এখন স্থাপন কৰি তাৰ উন্নতি সাধন কৰিবলৈ লাগি গৈছিলোঁহক। এই বছৰৰ “জোনাকী”ত ছপা হোৱা “অ.ভা.উ.সা.সভা”ৰ কাৰ্য-বিবৰণ পঢ়িলেই তাৰ আভাস পোৱা যায়।

জোন-তৰা মানুহৰ হাতে ঢুকি পোৱাহেঁতেন, মানুহে দুদিনতে সিহঁতৰ কণ-কঠীয়া মাৰিলেহেঁতেন।

মোৰ মনৰ বহল পথাৰখন বাইৰনৰ কবিতাই কোমলালে, শ্যেলিৰ কবিতাই হাল বালে, কীট্ছৰ কবিতাই মৈয়ালে আৰু ৰবীন্দ্ৰৰ কবিতাই এনে কৰিলে যে তাত লাহী ধানৰ কঠীয়াৰতো কথাই নাই বিহমনা, কোট্ কোৰা,পথৰুৱা বিহলঙনি আৰু চোৰাতকে আদিকৰি যিহৰে গুটি হওক পৰিলেই, সিয়েই ভৰভৰ কৰি গজি “মোক চা” কৈ উথিল।” (দ্বিতীয় ভাগ)

“-আসমত অসমীয়া মানুহৰ ভিতৰত ধন লৈ ছোৱালী বিয়া কৰোৱা প্ৰথা নাই। অসমীয়াই অন্তৰেৰে সৈতে তেনেকুৱা প্ৰথাক ঘিণ কৰে। মই বঙ্গদেশৰ ভিতৰত শিক্ষিত সুমাৰ্জ্জিত আৰু শ্ৰেষ্ঠ পৰিৱাৰত বিবাহ সম্বন্ধেৰে বান্ধ খাবৰ নিমিত্তেহে প্ৰস্তুত হৈছো; বণিয়াৰ দৰে ধন-বিত বিচাৰি সেই কাৰ্য্য কৰিবলৈ ওলোৱা নাই।” (দ্বিতীয় ভাগ)

মই এই মাথোন জানো যে প্ৰকৃত বিবাহ মাথোন পাৰ্থিৱ বস্তুৰ পাৰ্থিৱ মিলন নহয়; সি দুই আত্মাৰ(soul) আধ্যাত্মিক মিলন; আৰু ঈশ্বৰৰ ইচ্ছাত সংঘটিত ব্যাপাৰ। (দ্বিতীয় ভাগ)

তথ্য সূত্ৰ
ঘিলাধাৰী ঘাটৰ সন্ধি

ঘিলাঝাৰি ঘাটৰ সন্ধি মোগল সম্ৰাজ্য আৰু আহোম ৰাজ্যৰ মাজত স্বাক্ষৰিত হোৱা সন্ধি। ১৬৬৩ চনৰ ২৩ জানুৱাৰী তাৰিখে আহোম স্বৰ্গদেউ জয়ধ্বজ সিংহ আৰু মোগলৰ সেনাপতি মীৰ জুমলায়ে শিৱসাগৰৰ তিপামৰ ওচৰৰ ঘিলাঝাৰি ঘাট নামে ঠাইত এই সন্ধিত স্বাক্ষৰ কৰিছিল। এই সন্ধিৰ ফলত বুজন পৰিমাণত যুদ্ধৰ ক্ষতিপূৰণ দি মোগলৰ হাতৰ পৰা আহোমে ৰাজধানী গড়গাঁও ঘূৰাই পায়।

পটভূমি

বংগৰ চুবেদাৰ মীৰ জুমলাক মোগল সম্ৰাট ঔৰংজেৱে অসম আক্ৰমণৰ বাবে পঠিয়াইছিল। ১৬৬১ চনত আহোম ৰাজ্য আক্ৰমণ কৰে আৰু আহোম সৈন্যক কেইবাটাও সংঘৰ্ষত পৰাস্ত কৰে। ১৬৬২ চনৰ মোগলৰ একাদশতম আক্ৰমণত মোগলে আহোম ৰাজধানী গড়গাঁও অধিকাৰ কৰে। জয়ধ্বজ সিংহ ৰণৰ পৰা পলাই যাব লগা হৈছিল বাবে তেখেতক ভগনীয়া ৰজা বোলা হয়। কিন্তু আতন বুঢ়াগোহাঁইৰ দগ্গা যুদ্ধ বা গৰিলা যুদ্ধ আৰু নেৰানেপেৰা বৰষুণৰ ফলত মোগল সৈন্যৰ মাজত যোগাযোগ বিচ্ছিন্ন হোৱাৰ বাবে মিৰজুমলাই অসমখন মোগলৰ অধীনলৈ নিব নোৱাৰিলে। এই কথা আহোম ৰজা জয়ধ্বজ সিংহই জনা নাছিল আৰু তেওঁ মিৰজুমলাৰ লগত শান্তিৰ বাবে সন্ধিৰ প্ৰস্তাৱ দিয়ে। ১৬৬৩ চনত আহোম আৰু মোগলৰ মাজত তিপামৰ ঘিলাধাৰী নামে ঠাইত ঠাইত সন্ধি হয়। এই সন্ধিৰ চৰ্ত অনুসৰি জয়ধ্বজ সিংহৰ কন্যা ৰমণী গাভৰুৱে অসমৰ সকলো ত্যাগ কৰি সুদূৰ দিল্লীলৈ যাব লগা হৈছিল।

চৰ্তসমূহ

ঘিলাধাৰী ঘাটৰ সন্ধিৰ চৰ্তসমূহ হ'ল:
স্বৰ্গদেউ জয়ধ্বজ সিংহ একমাত্ৰ জী ৰমণী গাভৰুক মোগল সম্ৰাট মহম্মদ আজম শ্বাহৰ সৈতে বিয়া দিব লাগিব।
২০ হাজাৰ তোলা সোণ, ইয়াৰ ছয়গুণ ৰূপ আৰু ৪০টা হাতী আহোমে যুদ্ধৰ ক্ষতিপূৰণ হিচাপে মোগলক দিব লাগিব।
৩০০ হাজাৰ তোলা ৰূপ আৰু ৯০টা হাতী আহোমে ক্ষতিপূৰণ হিচাপে অনাগত ১২ মাহৰ ভিতৰত যোগান ধৰিব লাগিব।
এইখিনি যোগান নধৰালৈকে ছয় গৰাকী ডাঙৰীয়াৰ পুত্ৰ মোগলৰ অধীনত থাকিব।
প্ৰতি বছৰে ২০টা হাতী আহোমে মোগলক যোগান ধৰিব।
ব্ৰহ্মপুত্ৰৰ নদীৰ উত্তৰ পাৰৰ ভৰলী নদী আৰু দক্ষিণ পাৰৰ কলং নদী আহোম আৰু মোগলৰ সীমা হব।
মোগলে যুদ্ধবন্দী সকলক আৰু বাদুলী ফুকনৰ পৰিয়ালক মুক্ত কৰিব।

ফলাফল

এই সন্ধি মতে আহোমে ৰাজধানী গড়গাঁও মোগলৰ হাতৰ পৰা উদ্ধাৰ কৰে আৰু স্বৰ্গদেউ জয়ধ্বজ সিংহৰ জী ৰমণী গাভৰুক দিল্লীলৈ পঠোৱা হয়। এই মতে ১৬৬৩ চনৰ ১৫ জানুৱাৰীত ৰমণী গাভৰু মোগল সম্ৰাট ঔৰংজেৱৰ সভাত উপস্থিত হয়। তেওঁক ইছলামলৈ ধৰ্মান্তৰিত কৰাৰ পাছত ৰহমত বানু বেগম নাম দিয়া হয়। পাঁচ বছৰৰ ১৬৬৮ চনৰ ১৩ মে'ত তেওঁক দিল্লীত আনুষ্ঠানিকভাৱে ঔৰংজেৱৰ পুত্ৰ মহম্মদ আজম শ্বাহলৈ (আজমতাৰা) ১,৮০,০০০ টকাৰ যৌতুকৰ সৈতে বিয়া দিয়া হয়।

১৬৭১ চনত নতুন আহোম স্বৰ্গদেউ চক্ৰধ্বজ সিংহৰ সেনাই সেনাপতি লাচিত বৰফুকনৰ নেতৃত্বত শৰাইঘাটৰ যুদ্ধত গুৱাহাটী উদ্ধাৰ কৰে।

লগতে চাওক

আহোম-মোগলৰ সংঘৰ্ষ

তথ্য উৎস

Gait, Edward A. A History of Assam. Calcutta, 1906.

শ্ৰেণী:অসমৰ ইতিহাস
শ্ৰেণী:চুক্তি
মই যেতিয়া ক্লান্ত হওঁ

মই যেতিয়া ক্লান্ত হওঁ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ-সংকলন। গ্ৰন্থখন প্ৰথম ২০০৭ চনৰ ডিচেম্বৰ মাহত ষ্টুডেণ্টচ ষ্ট'ৰচ প্ৰকাশনৰ পৰা প্ৰকাশ হয়। গ্ৰন্থখন তেওঁ দাঁতৰ চিকিৎসক ডাঃ ৰুবী কটকীলৈ আগবঢ়াই প্ৰাক-ক্ষণত লিখিছে, "ৰুবী, তুমি কেৱল দাঁতৰে ডাক্তৰ নহয়,মনৰো ডাক্তৰ। তোমাৰ স্নিগ্ধ পৰিশীলিত ব্যক্তিত্ব আৰু স্বভাৱৰ মাধুৰ্যই তোমাৰ চিকিৎসা বিচাৰি যোৱা সকলো মানুহকে নতুন আশা আৰু আনন্দ দি ঘূৰাই পঠায়। তুমি যেন সদায় এনেকুৱা হৈয়েই থাকা, তাকে কামনা কৰিলো।"

বিৱৰণ

কিতাপখনত ৪৪ টা প্ৰবন্ধ আছে। সেইকেইটা হʼল, মই যেতিয়া ক্লান্ত হওঁ; দ্বৈপায়ন হ্ৰদত দুৰ্যোধন; কাম কৰাৰ আনন্দ-আৰু যন্ত্ৰণা; মনৰ টনিক; ডাৰউইনৰ ডিপ্ৰেছন; সুখৰ বিষয়ে বৈজ্ঞানিক গৱেষণা; কাম কৰাৰ প্ৰেৰণা; ধনী হোৱাৰ অভিশাপ; তেহিনো দিৱসাঃ গতাঃ; যোগেন্দ্ৰনাৰায়ণ ভূঞা; টি ছেখ্ৰিৰ স্মৰণত; অৰুণ টেৰণ; সনন্ত আৰু সমীৰ; মোৰ এজন পছন্দৰ মানুহ-গ্ৰেগ চেপেল; ছাৰা টীজডেইল; 'বেয়া কবিতা'ৰ সপক্ষে; লিটল মেগাজিন; আকৌ মনত পৰিছে লৰ্ড জিমক; সাহিত্যিক পুৰস্কাৰ; বেছি লিখা বেয়া; সাহিত্যিকৰ বৰ্তমান আৰু ভৱিষ্যত; ঈৰ্ষাৰ বিষয়ে; স্বাস্থ্যৱান মানুহ; মূৰৰ বিষ; স্বাস্থ্যৰ নিচা; সকলো মানুহ এদিন নিৰামিষভোজী হ'ব; আমিষ নে নিৰামিষ; কলপৰ বিষয়ে; আলহীৰ কথা; ডিয়েন বিয়েন ফু; পৰেশ বৰুৱাক ক'ত লগ পাম; নগাৰ দৃষ্টিত তেওঁলোকৰ ভৱিষ্যত; নাগালেণ্ডত দুদিন; ৰাজস্থানত কেইদিনমান; ছলাকটকীৰ পৰা গৰুধৰীয়ালৈ; মুক্ত নাৰী; অসমৰ ৰাজনৈতিক নেতাৰ ভাবমূৰ্তি; অসমৰ ৰাজনৈতিক নেতাৰ ভাবমূৰ্তি; মহাফেজখানা; পৰীক্ষাৰ ফলাফল; মাত্ৰ তিনি ঘণ্টা!; মঞ্জু দত্তবৰুৱাৰ চিঠি; দীঘল বক্তৃতা; অৰছন ওৱেলছৰ আশাৰ বাণী; আৰু লাগে ৰহো মুন্নাভাই। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
কিতাপ পঢ়াৰ আনন্দ
অন্তহীন প্ৰেৰণা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
আন্তৰ্জাতিক সংগ্ৰহালয় দিৱস

আন্তৰ্জাতিক সংগ্ৰহালয় দিৱস প্ৰতি বছৰে ১৮ মে' তাৰিখে বিশ্বব্যাপী পালন কৰা হয়। ১৯৮৩ চনৰ ১৮ মে' তাৰিখে ৰাষ্ট্ৰসংঘয়ে সংগ্ৰহালয়সমূহৰ বিশেষত্ব আৰু মহত্ত্ব উপলব্ধি কৰি আন্তৰ্জাতিক সংগ্ৰহালয় দিৱস উদযাপন কৰাৰ নিৰ্ণয় গ্ৰহণ কৰিছিল। এই দিৱসৰ মূল উদ্দেশ্য হৈছে সংগ্ৰহালয় সমূহৰ প্ৰতি জনসমাজত সচেতনতা বৃদ্ধি কৰা আৰু সংগ্ৰহালয় কাৰ্য-কলাপৰ বিষয়ে অৱগত কৰোৱা। মানুহে সংগ্ৰহালয়লৈ গৈ নিজৰ ঐতিহ্যপূৰ্ণ অতীতৰ সমৃদ্ধ সম্পদ আৰু পৰম্পৰাৰ বিষয়ে জানিবলৈ চেষ্টা কৰা ইয়াৰ অন্যতম উদ্দেশ্য।

আন্তঃৰাষ্ট্ৰীয় সংগ্ৰহালয় পৰিষদৰ মতে, " মানৱ সভ্যতাৰ স্থায়ী স্মৃতিচিহ্ন সমূহ আৰু মানৱ ইতিহাস সাংস্কৃতিক আৰু প্ৰাকৃতিক ঐতিহ্যবাহী বিভিন্ন সামগ্ৰী সংগ্ৰহালয়ত সংৰক্ষিত ৰখা হয়। " ১৯৯২ চনত আন্তঃৰাষ্ট্ৰীয় সংগ্ৰহালয় পৰিষদে প্ৰতি বছৰে সংগ্ৰহালয় দিৱস উদযাপনৰ মত পোষণ কৰে। প্ৰতিবছৰে আন্তঃৰাষ্ট্ৰীয় সংগ্ৰহালয় পৰিষদে বিভিন্ন সংস্থাৰ সহযোগত বিশ্বৰ বিভিন্ন দেশত ভিন ভিন কাৰ্যসূচীৰে এই দিৱস পালন কৰে।

তথ্য উৎস

External links

আন্তৰ্জাতিক সংগ্ৰহালয় দিৱসৰ ৱেবচাইট
আন্তঃৰাষ্ট্ৰীয় সংগ্ৰহালয় পৰিষদৰ ৱেবচাইট

শ্ৰেণী:দিৱসসমূহ
টিমথী ডেক্সটাৰ

টিমথী ডেস্কটাৰ (; ২২ জানুৱাৰী ১৭৪৭ – ২৩ অক্টোবৰ ১৮০৬) এগৰাকী আমেৰিকান ব্যৱসায়ী আছিল, যাক তেওঁৰ লেখনী, খামখেয়ালী তথা মুৰ্খতাৰ বাবে জনা যায়।

জীৱনী

১৭৪৭ চনৰ ২২ জানুৱাৰীত আমেৰিকা যুক্তৰাষ্ট্ৰৰ মালডেনত টিমথী ডেস্কটাৰৰ জন্ম হয়। অতি দুখীয়া ঘৰৰ বাবে ৮ বছৰ বয়সতে পঢ়া শুনা কৰিব নোৱাৰি ডেস্কটাৰে চামৰা চিলোৱা দোকান এখনত কাম কৰিবলৈ লয়। ১৬ বছৰ বয়সত তেওঁ টেনাৰৰ এপ্ৰেণ্টিছ হৈছিল। ১৭৬৯ চনত তেওঁ মেচাচুচেটছৰ নিউবাৰীপোৰ্টলৈ গৈ তাত থাকিবলৈ লয়। তেওঁ চাৰিটা সন্তানৰ ধনী ৩২ বছৰ বয়সীয়া বিধৱা এলিজাবেথ ফ্ৰথিংঘাম (Elizabeth Frothingham)-ক বিয়া কৰায় আৰু প্ৰাসাদ এটা কিনে।

ৰচনা

টিমথী ডেস্কটাৰে ৫০ বছৰ বয়সত নিজকে আমেৰিকাৰ লৰ্ড আৰু মহান বিচাৰক হিচাপে ঘোষণা (স্বঃপ্ৰশংসা) কৰি আৰু ঘৈণীয়েকৰ বেয়াবোৰৰ লগতে সেইসময়ৰ ৰাজনীতিজ্ঞসকলক কটাক্ষ কৰি ৮,৮৪৭টা শব্দ আৰু ৩৩,৭৬৪টা বৰ্ণ (আখৰ) -ৰে “A Pickle for the Knowing Ones or Plain Truth in a Homespun Dress” নামেৰে এখন ব্যতিক্ৰমী কিতাপ ৰচনা কৰে। এই কিতাপখনৰ বিশেষত্ব হ’ল এই যে কিতাপখনত য’তে ত’তে ডাঙৰ হাতৰ আখৰ (Capital Letter) -ৰ ব্যৱহাৰ কৰাৰ লগতে আৰু কিতাপখন একেলেথাৰিয়ে অৰ্থাৎ গোটেই কিতাপখনত এটাও ফুলষ্টপ (দাৰি), ক’মা বা আন চিহ্নৰ ব্যৱহাৰ কৰা নাছিল যেন কিতাপখন এটা দীঘল বাক্যহে। কিতাপখনত শব্দ আৰু ব্যাকৰণৰ ভুল ভৰপূৰ আছিল। তেওঁৰ মহানতাক সকলোৱে অনুভৱ কৰিব বুলি কিতাপখন তেওঁ ৰাইজক বিনামূলীয়াকৈ বিতৰণ কৰিছিল।

ব্যতিক্ৰমী তথা বিচিত্ৰতাৰ বাবে তেওঁৰ এই কিতাপখনৰ ডিমাণ্ড বহুত বাঢ়ি গৈছিল আৰু এই কিতাপখনৰ ৮টা সংস্কৰণ প্ৰকাশ পাইছিল।
দ্বিতীয় সংস্কৰণত ডেস্কটাৰে এটা অতিৰিক্ত পৃষ্ঠা সংযুক্ত কৰি ১৩ লাইন বিৰাম চিহ্নৰ সমন্বয় ঘটাই পাঠকৰ পছন্দ অনুযায়ী যি মন যায় বিতৰণ কৰিব পাৰে বুলি লিখি প্ৰকাশ কৰে।

টোকা

তথ্য সংগ্ৰহ

বাহ্যিক সংযোজন

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:ব্যৱসায়ী
শ্ৰেণী:আমেৰিকান লেখক
ৰিপাব্লিক টিভি

ৰিপাব্লিক টিভি এক ইংৰাজী ভাষাৰ ভাৰতীয় বাতৰি চেনেল যি এআৰজি আউটলায়াৰ এছিয়ানেট নিউজৰ মালিকানাধীন। এই কোম্পানী অৰ্ণৱ গোস্বামীৰ দ্বাৰা সমৰ্থিত। এই চেনেল ৬ মে' ২০১৭ত উদ্বোধিত হ'ল।

ইতিহাস

টাইম্‌ছ নাও নামৰ ইংৰাজী বাতৰি চেনেলৰ মুখ্য সম্পাদক অৰ্ণৱ গোস্বামীয়ে সেই চেনেল ত্যাগ কৰাৰ পিছত ১৬ ডিচেম্বৰ ২০১৬ ত তেওঁ ৰিপাব্লিক নামৰ এক নতুন বাতৰি চেনেল আৰম্ভ কৰাৰ কথা ঘোষণা কৰিলে। ১৪ নৱেম্বৰত তেওঁ টাইম্‌ছ নাওত শেষবাৰৰ বাবে নিজৰ প্ৰধান কাৰ্যক্ৰম "দ্য নিউজআৱাৰ ডিবেট"-ত ভাগ ল'লে।

কিন্তু ভাৰতীয় জনতা পাৰ্টীৰ নেতা তথা অভিজ্ঞ ৰাজনীতিবিদ সুব্ৰমণ্যম স্বামীয়ে তথ্য আৰু প্ৰচাৰ মন্ত্ৰ্যালয়ৰ আগত আপত্তি দৰ্শালে যে ৰিপাব্লিক নামে এম্ব্লেম্‌ছ এণ্ড নে'ম্‌ছ (প্ৰিভেন্সন অৱ ইম্প্ৰপাৰ য়ুজ) এক্ট ১৯৫০-ক উলংঘা কৰে। ফলস্বৰূপে চেনেলটোৰ নাম ৰিপাব্লিক টিভি ৰখাৰ সিদ্ধান্ত লোৱা হ'ল।

ৰিপাব্লিক টিভি এআৰজি আউটলায়াৰ মিডিয়া প্ৰাইভেট লিমিটেডৰ অংশ যিটোক মূলত: ৰাজ্যসভাৰ বিজেপি সাংসদ তথা নেচ'নেল ডেম'ক্ৰেটিক এলায়েন্সৰ কেৰালা শাখাৰ উপসভাপতি ৰাজীৱ চন্দ্ৰশেখৰণে বিত্তীয় সাহায্য আগবঢ়ায়। তেখেতে তাতে ৩০কোটি টকা বিনিয়োগ কৰিছে। আন মুখ্য বিনিয়োগকাৰীসকল হৈছে অৰ্ণৱ গোস্বামী আৰু তেওঁৰ পত্নী,শিক্ষাবিদ ৰামদাস পাই,ৰমাকান্ত পাণ্ডা যিসকলে গোস্বামীৰ আন এটা কোম্পানী এছএআৰজি মিডিয়া হোল্ডিংগ প্ৰাইভেট লিমিটেডৰ জৰিয়তে বিনিয়োগ কৰিছিল। ৰাজীৱ চন্দ্ৰশেখৰণে বিজেপিৰ লগত যুক্ত হোৱাৰ পিছত ২০১৮ৰ ৩১ মাৰ্চত সমিতিৰ পৰা পদত্যাগ কৰে|বাকী যোগদানকাৰীসকল আছিল জ্যেষ্ঠ ঘোষক আৰু তামিল বাতৰি চেনেল থান্থাৰা টিভিৰ উপনিয়োজক সম্পাদক এছএ হৰিহৰণ; অৱসৰপ্ৰাপ্ত সেনাবিষয়া আৰু দূৰদৰ্শন ব্যক্তিত্ব মেজৰ গৌৰৱ আৰ্য,টাইমছ নাওৰ জন্মু কাশ্মীৰৰ পূৰ্বৰ সংবাদদাতা আদিত্যৰাজ কৌল; জেণ্টলমেন আৰু বিজনেছ বেৰণৰ লিখক আৰু প্ৰতিষ্ঠাপক সম্পাদক মিনহাজ মাৰচেণ্ট আৰু অভিনেতা অনুপম খেৰ|ৰিলায়েন্স ব্ৰ'ডকাষ্ট নেটৱৰ্কৰ মুখ্য বাণিজ্যিক বিষয়া বিকাশ খানচন্দানীক মুখ্য কাৰ্যবাহী বিষয়াৰ পদ দিয়া হয়। দ্য নিউজ মাইনুটৰ সহপ্ৰতিষ্ঠাপক চিত্ৰ সুব্ৰমণিয়ামক সম্পাদকীয় উপদেষ্টা পদত বহুওৱা হয়।

গ্ৰহণ

দৰ্শনৰ মানদণ্ড

মুকলিৰ প্ৰথম সপ্তাহতে ৰিপাব্লিক টিভিয়ে ২.১১ মিলিয়ন দৰ্শনেৰে ভাৰতৰ আটাইতকৈ বেছিকৈ চোৱা ইংৰাজী বাতৰি চেনেল হিচাপে পৰিগণিত হৈছিল। আৰু ব্ৰ'ডকাষ্ট অ'ডিয়েন্স ৰিচাৰ্ছ কাউন্সিলৰ তথ্য অনুসৰি ৫১.৯ শতাংশ দৰ্শন গণনা কৰা হৈছিল।.

সমালোচনা

এই চেনেলটোক পক্ষপাতিত্বমূলক তথা বলপূৰ্বক মতামত প্ৰদান কৰে বুলি অভিযোগ কৰা হয়। কিছুমানে বাতৰি পৰিৱেশনৰ ধৰণটো বহুত হুলস্থূলীয়া বুলি অভিযোগ কৰে।

তথ্য সংগ্ৰহ

শ্ৰেণী: টেলিভিছন চেনেল
অ'পেন (কোম্পানী)

অ'পেন (ইংৰাজী: Open) এটি বিত্তীয় প্ৰযুক্তি সম্বন্ধীয় কোম্পানী। এই কোম্পানীৰ মুখ্য দপ্তৰ ভাৰতত স্থিত। অ'পেন ভাৰতৰ এশতম্‌ একশৃংগ কোম্পানী হ'ল মে' ২০২২ চনত। ই এক নব্য-বেংক (neo-bank)। লঘু আৰু মধ্যমীয়া ব্যৱসায়সকলক এই কোম্পানীয়ে বিশেষভাৱে সেৱা প্ৰদান কৰে।

কোম্পানীটোৰ প্ৰতিষ্ঠাপক অনীশ অচ্যুতন, অজীশ অচ্যুতন, মাবেল চাক' আৰু দীনা জেকব। কোম্পানীটো মুখ্যতঃ কেৰালা ৰাজ্যৰ।

বিনিয়োগ

গুগল, টামাচেক, ভিচা আৰু জাপানৰ চফ্টবেংকে এই কোম্পানীত প্ৰায় ১০০ নিযুত ডলাৰ পূৰ্বতে বিনিয়োগ কৰিছিল। চেৰিজ ডিত আই আই এফ এল, চিংগাপুৰৰ চৰকাৰী কোম্পানী টামাচেক, আমেৰিকী বিনিয়োগকাৰী ব্যৱসায় টাইগাৰ গ্ল'বেল আৰু ভাৰতীয় কোম্পানী থ্ৰি ৱান ফ'ৰে অ'পেনত ৫০ নিযুত ডলাৰ বিনিয়োগ কৰি কোম্পানীটোৰ মূল্যায়ন ১ বিললিয়ন ডলাৰলৈ বৃদ্ধি কৰিলে, যাৰ পাছত ই হৈ পৰিল ভাৰতৰ এশতম আৰু কেৰালাৰ প্ৰথম একশৃংগ কোম্পানী।

তথ্য সংগ্ৰহ

শ্ৰেণী:ব্যৱসায়িক প্ৰতিষ্ঠান
শ্ৰদ্ধা আৰ্য

শ্ৰদ্ধা আৰ্য (ইংৰাজী: Shraddha Arya; জন্ম: ১৭ আগষ্ট ১৯৮৭) এগৰাকী ভাৰতীয় অভিনেত্ৰী। তেওঁ ২০০৬ চনত এছ জে সূৰ্যৰ তামিল ছবি কালভানিন কাধালিত নয়নতৰাৰ সৈতে মুখ্য চৰিত্ৰত অভিনয় কৰি চলচ্চিত্ৰ জগতত খোজ পেলাইছিল। ইয়াৰ উপৰি তেওঁ হিন্দী ছবি নৈঃশব্দ্য আৰু বৈভৱ ৰেড্ডীৰ সৈতে তেলুগু ছবি গদৱাত অভিনয় কৰিছিল। লাইফ ওকে চেনেলৰ ধাৰাবাহিক মে লক্ষ্মী তেৰে আংগন কী, তুমাৰী পাখি আৰু ড্ৰিম গাৰ্লত কৰা অভিনয়ৰ বাবে তেওঁ পৰিচিত।

জী টিভিৰ কুণ্ডলী ভাগ্যত ড° প্ৰীতি আৰোৰাৰ চৰিত্ৰত অভিনয় কৰি আৰ্যই ব্যাপক জনপ্ৰিয়তা আৰু প্ৰশংসা লাভ কৰে। ২০১৯ চনত তেওঁ একেলগে আলম মক্কৰৰ সৈতে এগৰাকী প্ৰতিযোগী হিচাপে নাচ বলিয়ে ৯ত অংশগ্ৰহণ কৰিছিল।

প্ৰাৰম্ভিক জীৱন

আৰ্যৰ জন্ম ভাৰতৰ নতুন দিল্লীত হৈছিল। তেওঁ মুম্বাই বিশ্ববিদ্যালয়ৰপৰা অৰ্থনীতিত স্নাতকোত্তৰ ডিগ্ৰী লাভ কৰিছে।

ব্যক্তিগত জীৱন

২০১৫ চনত আৰ্যই জয়ন্ত ৰাট্টি নামৰ এজন অনিৱাসী ভাৰতীয়ৰ সৈতে বাগদান কৰিছিল যদিও পাৰস্পৰিক মিল নথকাৰ বাবে তেওঁলোকে বাগদান বাতিল কৰে। ২০১৯ চনত নৃত্য ভিত্তিক ৰিয়েলিটী শ্ব’ নাচ বলিয়েত অংশগ্ৰহণ কৰাৰ সময়ত তেওঁ আলম সিং মক্কৰৰ সৈতে থকা সম্পৰ্কৰ কথা প্ৰকাশ কৰিছিল। শ্ব’টো শেষ হোৱাৰ কিছুসময়ৰ পাছতে তেওঁলোকৰ বিচ্ছেদ ঘটে।

২০২১ চনৰ ১৬ নৱেম্বৰত আৰ্যই তেওঁৰ গৃহ চহৰ নতুন দিল্লীত এক ব্যক্তিগত অনুষ্ঠানত ভাৰতীয় নৌসেনাৰ বিষয়া ৰাহুল নাগালৰ সৈতে বিবাহপাশত আবদ্ধ হয়।

২০২৪ চনৰ ছেপ্টেম্বৰ মাহত এই দম্পতীয়ে তেওঁলোকৰ প্ৰথম সন্তান লাভ কৰিব বুলি ঘোষণা কৰে। ২০২৪ চনৰ ২৯ নৱেম্বৰত দম্পতীটি যমজ সন্তান— এজন ল’ৰা (শৌৰ্য) আৰু এজনী ছোৱালীৰ (চিয়া) পিতৃ-মাতৃ হয়।

কৰ্মজীৱন

আৰ্যই জী টিভিৰ টেলেণ্ট হাণ্ট শ্ব’ ইণ্ডিয়াছ বেষ্ট চিনেষ্টাৰ্চ কি খোজৰ জৰিয়তে নিজৰ কেৰিয়াৰ আৰম্ভ কৰিছিল; তেওঁ ইয়াত প্ৰথম ৰানাৰ্ছ-আপ হৈছিল।

২০০৬ চনত অভিনেতা-পৰিচালক এছ. জে. সূৰ্যৰ বিপৰীতে তামিল ছবি কালভানিন কাধালিৰ জৰিয়তে তেওঁ অভিনয়ত আত্মপ্ৰকাশ কৰে। তাৰ পিছত তেওঁ ৰাম গোপাল বাৰ্মাৰ নৈঃশব্দ্যৰ জৰিয়তে বলীউডত প্ৰৱেশ কৰে। তেওঁ শ্বাহিদ কাপুৰ অভিনীত পাঠশালাতো অভিনয় কৰিছিল। একে সময়তে তেওঁ তেলেগু চিনেমা জগততো খোজ পেলায় আৰু বৈভৱ ৰেড্ডীৰ বিপৰীতে গদৱা, কোঠি মুকা আৰু ৰোমিঅৰ দৰে ছবিত গুৰুত্বপূৰ্ণ চৰিত্ৰত অভিনয় কৰে। তেওঁ কলীউডৰ ছবি কালভানিন কাধালিতো অভিনয় কৰিছে। ইয়াৰ উপৰি তেওঁ দুখন কানাড়া ছবি আৰু এখন মালয়ালম ছবিত অভিনয় কৰিছে। ২০১১ চনত আৰ্যই ভাৰতীয় ধাৰাবাহিক মে লক্ষ্মী তেৰে আংগন কীৰ জৰিয়তে টেলিভিছনত আত্মপ্ৰকাশ কৰে। লাইফ ওকেৰ তুমাৰী পাখিত পাখিৰ চৰিত্ৰত কৰা অভিনয়ে তেওঁলৈ বিশেষ সফলতা কঢ়িয়াই আনে। ড্ৰিম গাৰ্ল - এক লড়কী দিৱানী চিত আয়েশাৰ চৰিত্ৰত অভিনয় কৰি তেওঁ অধিক জনপ্ৰিয়তা অৰ্জন কৰে।

ড্ৰিম গাৰ্ল আৰু তুমাৰী পাখিত কৰা অভিনয়ৰ বাবে তেওঁ বহু বঁটা লাভ কৰে, যাৰ ভিতৰত আছে ড্ৰিম গাৰ্লৰ বাবে শ্ৰেষ্ঠ খলনায়িকাৰ ইণ্ডিয়ান টেলি বঁটা, জী গ'ল্ড এৱাৰ্ডছত শ্ৰেষ্ঠ যুটী বঁটা, লাইফ ওকেৰফালৰপৰা 'হিৰো অফ দা মান্থ' বঁটা আৰু ২০১৬ চনত 'ৱমেন এচিভাৰ্ছ এৱাৰ্ড'।

২০১৬ চনত আৰ্যই একতা কাপুৰ আৰু শোভা কাপুৰৰদ্বাৰা প্ৰযোজিত মজাক মজাক মে নামৰ এটা কমেডী শ্ব’ৰ আঁত ধৰিছিল।

২০১৭ চনৰ জুলাই মাহৰপৰা তেওঁ জী টিভিৰ কুণ্ডলী ভাগ্যত ড° প্ৰীতি আৰোৰা লুথ্ৰাৰ চৰিত্ৰত অভিনয় কৰিছিল। ইয়াত তেওঁ প্ৰথমে ধীৰাজ ধুপৰ, তাৰ পিছত শক্তি আৰোৰা আৰু শক্তি আনন্দৰ বিপৰীতে অভিনয় কৰিছিল আৰু ২০২৪ চনৰ ডিচেম্বৰত ধাৰাবাহিকখন শেষ হোৱালৈকে তেওঁ ইয়াৰ সৈতে জড়িত আছিল। এই অভিনয়ে তেওঁক গ'ল্ড এৱাৰ্ডছ, ইণ্ডিয়ান টেলি এৱাৰ্ডছ আৰু ইণ্ডিয়ান টেলিভিছন একাডেমী এৱাৰ্ডছত শ্ৰেষ্ঠ অভিনেত্ৰীৰ বঁটা আৰু মনোনয়ন লাভ কৰাত সহায় কৰে।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
যদুনাথ ভট্টাচাৰ্য

যদুনাথ ভট্টাচাৰ্য বা যদু ভট্ট (; ১৮৪০ – ৪ এপ্ৰিল ১৮৮৩)
এজন ভাৰতীয় সংগীতজ্ঞ আৰু ঊনবিংশ শতিকাৰ ভাৰতীয় শাস্ত্ৰীয় সংগীতৰ। কবিৰ ভাষাত তেওঁ " ঐশ্বৰিক হাতৰ গৰাকী" আছিল। তেওঁ বিষ্ণুপুৰ ঘৰানাৰ সংগীতক নিজৰ স্বকীয়তাৰে সমৃদ্ধ কৰি দেশৰ বিভিন্ন প্ৰান্তত ইয়াৰ সৌন্দৰ্য্য আৰু সোৱাদ বিয়পাই নিজৰ অতুলনীয় খ্যাতি অৰ্জন কৰিছিল আৰু বংগৰ গৌৰৱ বৃদ্ধি কৰিছিল।

বংকিমচন্দ্ৰ আৰু ৰবীন্দ্ৰনাথৰ ওপৰত যদু ভট্টৰ প্ৰভাৱ

ঊনবিংশ শতিকাৰ মাজভাগত ধ্ৰুপদ কিংবদন্তী যদু ভট্টই বংকিম চন্দ্ৰ চট্টোপাধ্যায় আৰু ৰবীন্দ্ৰনাথ ঠাকুৰৰ দৰে দিগগজক শিক্ষাপ্ৰদানৰ সময়ত তানপুৰা সংগত কৰিছিল।

বংকিম চন্দ্ৰ যদু ভট্টৰ সংগীত শিষ্য আছিল। ভট্টই নৈহাটীৰ ভাটপাৰাত থকা বংকিম চন্দ্ৰৰ ঘৰলৈ গৈছিল। তেওঁ "বংগৰ জাতীয় সংগীত" বন্দে মাতৰমৰ প্ৰথম সুৰকাৰ। তেওঁ প্ৰথমে ত্ৰিতালৰ কাফি ৰাগত এই গীতটোৰ সুৰাৰোপ কৰিছিল।

উত্তৰাধিকাৰ

যদুনাথ ভট্টাচাৰ্যই ব্যৱহাৰ কৰা ১৭৭ বছৰীয়া তানপুৰা বৰ্তমান কলকাতা সংগ্ৰহালয়ত সংৰক্ষিত হৈ আছে। বাঁকুৰাৰ বিষ্ণুপুৰ চহৰত তেওঁৰ স্মৃতিত এটা যদুভট্ট মঞ্চ আৰু মাৰ্বলৰ আৱক্ষ মূৰ্তি স্থাপন কৰা হৈছে।

জনপ্ৰিয় সংস্কৃতিত

ভাৰতীয় চলচ্চিত্ৰ পৰিচালক নিৰেন লাহিড়ীয়ে যদু ভট্ট (১৯৫৪) নামৰে এখন চলচ্চিত্ৰ নিৰ্মাণ কৰে, যিখন ছবিয়ে ২য় ৰাষ্ট্ৰীয় চলচ্চিত্ৰ বঁটা লাভ কৰিছিল।

তথ্যউৎস

বাহ্যিক সংযোগ

শ্ৰেণী:ভাৰতীয় সংগীতজ্ঞ
শ্ৰেণী:ভাৰতীয় সুৰকাৰ
জাগতে ৰহো

জাগতে ৰহো ১৯৫৬ চনত মুক্তিপ্ৰাপ্ত, অমিত মৈত্ৰ আৰু শম্ভু মিত্ৰ পৰিচালিত, খাজা আহমেদ আব্বাছ ৰচিত, ৰাজ কাপুৰ প্ৰযোজিত আৰু অভিনীত এখন হিন্দী/বঙালী ছবি। ছবিখন এজন দুখীয়া গাওঁলীয়া মানুহৰ সম্পৰীক্ষাক লৈ কেন্দ্ৰীভূত, যিজনে এটা উন্নত জীৱনৰ সন্ধানত চহৰলৈ আহিছে। কিন্তু সৰল মানুহজন অতি সোনকালেই মধ্যবিত্তীয় লোভ আৰু দুৰ্নীতিৰ জালত আবদ্ধ হৈ পৰে। ছবিখনৰ চূড়ান্ত দৃশ্যত নাৰ্গিছৰ এটা সৰু ভূমিকা দেখা পোৱা যায়।

এই ছবিখনক বঙালী ভাষাত এক দিন ৰাত্ৰে নামেৰে নিৰ্মাণ কৰা হৈছে, য’ত ৰাজ কাপুৰ, ছবি বিশ্বাস, পাহাড়ী সান্যাল, নাৰ্গিছ দত্ত আৰু ডেইজী ইৰাণীয়ে অভিনয় কৰিছে। ১৯৫৭ চনত চেকোশ্লোভাকিয়াত অনুষ্ঠিত হোৱা কাৰ্ল’ভী ভেৰী আন্তঃৰাষ্ট্ৰীয় চলচ্চিত্ৰ মহোৎসৱত এই ছবিখনে ক্ৰিষ্টেল গ্লোব গ্ৰেণ্ড প্ৰিস্ক লাভ কৰে। ছোভিয়েট ইউনিয়নত ১৯৬৫ চনত ছবিখনে আনুমানিক ৮.৪ মিলিয়ন ৰুবল (৯.৩৩ মিলিয়ন মাৰ্কিন ডলাৰ বা ৪.৪৪ কোটি টকা) উপাৰ্জন কৰিছিল, যিটো ২০১৬ চনত ৯৩ মিলিয়ন মাৰ্কিন ডলাৰ বা ৪৭৭ কোটি টকাৰ সমতুল্য।

বঁটা

১৯৫৭ চনত চেকোস্লোভাকিয়াত অনুষ্ঠিত হোৱা কাৰ্ল’ভী ভেৰী আন্তঃৰাষ্ট্ৰীয় চলচ্চিত্ৰ মহোৎসৱত ছবিখনৰ এটা চুটি সংস্কৰণে ক্ৰিষ্টেল গ্ল'ব গ্ৰেণ্ড প্ৰিস্ক লাভ কৰে। চতুৰ্থ ৰাষ্ট্ৰীয় চলচ্চিত্ৰ বঁটাত ছবিখনৰ বঙালী সংস্কৰণ এক দিন ৰাত্ৰেই বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট পায়।

টোকা

তথ্যউৎস

বাহ্যিক সংযোগ

শ্ৰেণী:১৯৫৬ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শৰীৰস্থান

]]ত শৰীৰস্থানৰ পাঠদান, তাৰিখ অজ্ঞাত
শৰীৰস্থান (; এনাটমী) হৈছে জীৱৰ শৰীৰৰ অভ্যন্তৰীণ গঠন, তন্ত্ৰসমূহৰ অৱস্থান আদিৰ বিষয়ে কৰা অধ্যয়ন। ই জীৱবিদ্যা আৰু ভেষজ বিদ্যাৰ এটা ভাগ। এনাটমী শব্দটো গ্ৰীক এনাটমীয়া শব্দৰ পৰা আহিছে যাৰ মূল অৰ্থ হ’ল : পৃথক কৰা আৰু : কাটি চোৱা। মানৱ শৰীৰ বিদ্যা, প্ৰাণী শৰীৰ বিদ্যা আৰু উদ্ভিদ শৰীৰ বিদ্যা ইয়াৰ অন্তৰ্গত। ভ্ৰুণবিদ্যা, তুলনামুলক শৰীৰস্থান, তুলনামুলক ভ্ৰুণবিদ্যা আদিও ইয়াৰ লগত জড়িত বিভাগ।

শৰীৰস্থানক "সম্যক শৰীৰস্থান" আৰু "আণুবীক্ষণিক শৰীৰস্থান" এই দুটা ভাগত ভগাব পাৰি।

মানৱ শৰীৰস্থান

]] স্কেন
]]
]]' পুৰণি সংস্কৰণৰ পৰা)

সম্যক মানৱ শৰীৰস্থান আৰু কলাবিদ্যাকে ধৰি মানৱ শৰীৰস্থান হৈছে প্ৰাপ্তবয়স্ক মানৱ শৰীৰৰ গঠনৰ বৈজ্ঞানিক অধ্যয়ন।

সাধাৰণতে জীৱবিদ্যাৰ ছাত্ৰ, চিকিৎসাবিজ্ঞানৰ ছাত্ৰ, পেৰামেডিক, ফিজিঅ’থেৰাপিষ্ট, নাৰ্ছ আদিয়ে বিভিন্ন মডেল, কংকাল, পাঠ্যপুথি, ছবি, বক্তৃতা, টিউট’ৰিয়েল আদিৰ সহায়ত সম্যক শৰীৰস্থান আৰু আণুবীক্ষণিক শৰীৰস্থানৰ জ্ঞান আয়ত্ত কৰে। কলাৰ স্লাইড প্ৰস্তুত কৰি অণুবীক্ষণ যন্ত্ৰৰে চাই আণুবীক্ষণিক শৰীৰস্থান বা কলাবিদ্যাৰ জ্ঞান বঢ়াব পাৰি। ইয়াৰ বাহিৰেও চিকিৎসা বিজ্ঞানৰ ছাত্ৰসকলে ব্যৱচ্ছেদন আৰু মৃতদেহৰ অধ্যয়নেৰে সম্যক শৰীৰস্থানৰ কথা জানিব পাৰে।

মানৱ শৰীৰস্থান, শৰীৰতত্ত্ব আৰু জৈৱ ৰসায়ন চিকিৎসা বিজ্ঞানৰ প্ৰাথমিক বিষয় যিবোৰ চিকিৎসা মহাবিদ্যালয়ৰ প্ৰথম বাৰ্ষিকৰ ছাত্ৰক শিকোৱা হয়। মানৱ শৰীৰস্থান স্থানীয়ভাৱে বা প্ৰণালীবদ্ধভাৱে শিকাব পাৰি; অৰ্থাৎ মূৰ, বুকুৰ দৰে শৰীৰৰ স্থান এটা বাছি লৈ, বা স্নায়ুতন্ত্ৰ, শ্বাসতন্ত্ৰৰ দৰে অঙ্গপ্ৰণালী এটা বাছি লৈ। সকলো চিকিৎসকৰ বাবে শৰীৰস্থানৰ পুংখানুপুংখ জ্ঞানৰ প্ৰয়োজন, বিশেষকৈ শল্য চিকিৎসক বা ৰোগ নিৰ্ধাৰণৰ লগত জড়িত কলাৰোগতত্ত্ব বা ৰেডিঅ’ল’জী ক্ষেত্ৰৰ চিকিৎসকৰ বাবে।

বিদ্যায়তনিক মানৱ শৰীৰস্থানবিদসকলক সাধাৰণতে বিশ্ববিদ্যালয়, চিকিৎসা মহাবিদ্যালয় আদিয়ে নিয়োগ কৰে। তেওঁলোকে শৰীৰস্থানৰ শিক্ষা প্ৰদান কৰাৰ লগতে বিভিন্ন প্ৰণালী, অঙ্গ, কলা বা কোষৰ গৱেষণাতো নিয়োজিত হয়।

আন শাখা

তুলনামূলক শৰীৰস্থান : ইয়াত বেলেগ বেলেগ জন্তুৰ শৰীৰৰ গঠনৰ তুলনামূলক অধ্যয়ন কৰা হয়।
নৃতাত্বিক শৰীৰস্থান: ইযাত মানুহৰ বিভিন্ন জাতিৰ শৰীৰস্থানৰ তুলনামূলক অধ্যযন কৰা হয়।
কলাত্মক শৰীৰস্থান: কলাত্মক কাৰণত শৰীৰস্থানৰ অধ্যয়ন।

তথ্যসূত্ৰ

বহিঃ সংযোগ

Anatomy Mnemonics Mnemonics in Anatomy.

Anatomia 1522–1867: Anatomical Plates from the Thomas Fisher Rare Book Library
Anatomy of the Human Body Gray, Henry. Philadelphia: Lea & Febiger, 1918
High-Resolution Cytoarchitectural Primate Brain Atlases
Anatomy in the 16th century studies and digitized texts by the BIUM (Bibliothèque interuniversitaire de médecine et d'odontologie, Paris) see its digital library Medic@.
19th Century Anatomy Lesson Animated dissection following Gray's Anatomy
"Anatomy of the Human Body". 20th edition. 1918. Henry Gray

*
শ্ৰেণী:চিকিৎসা বিজ্ঞান
মাৰাঠী ভাষা দিৱস

মাৰাঠী ভাষা দিৱস (ইংৰাজী: Marathi Language Day, মাৰাঠী: मराठी भाषा दिवस)প্ৰত্যেক বছৰৰ ২৭ ফেব্ৰুৱাৰী তাৰিখে মহাৰাষ্ট্ৰ আৰু গোৱাত পালন কৰা হয়। এই দিৱসটো ৰাজ্য চৰকাৰৰ দ্বাৰা নিয়ন্ত্ৰণ কৰা হয়। প্ৰসিদ্ধ মাৰাঠী কবি বিষ্ণু বামন শিৰবাদকাৰৰ জন্মদিৱসত এই দিৱস পালন কৰা হয়।

তথ্য সংগ্ৰহ

বহিঃ সংযোগ

ভাৰতীয় ভাষা জ্যোতি: মাৰাঠী —a textbook for learning Marathi through Hindi from the Central Institute of Indian Languages
অভিধানসমূহ
Molesworth, J. T. (James Thomas). A dictionary, Marathi and English. 2d ed., rev. and enl. Bombay: Printed for government at the Bombay Education Society's press, 1857.
Vaze, Shridhar Ganesh. The Aryabhusan school dictionary, Marathi-English. Poona: Arya-Bhushan Press, 1911.
Tulpule, Shankar Gopal and Anne Feldhaus. A dictionary of old Marathi. Mumbai: Popular Prakashan, 1999.
Marathi Wordnet
English to Marathi and Marathi to English Dictionary

শ্ৰেণী:দিৱসসমূহ
মীনা ৰাণা

মীনা ৰাণা এগৰাকী ভাৰতীয় উত্তৰাখণ্ডী কণ্ঠশিল্পী। তেওঁ বহুতো গড়ৱলি আৰু কুমাউঁনী সংগীত এলবাম মুকলি কৰিছে।

এলবামসমূহ

উত্তৰাখণ্ডী এলবামসমূহ

চান্দ তাৰো মা
মাৰী খাতী মিত্তী
দৰৱাৰ নিৰলা সাই কা

উত্তৰাখণ্ডী গড়ৱলি এলবামসমূহ

তেৰী মেৰী মায়া
মেৰু উত্তৰাখণ্ড
সিলবিলৰত
মোহানা
চন্দ্ৰ
ললিতা সী হম

বঁটা আৰু মনোনয়ন

ইয়ং উত্তৰাখণ্ড চিনে এৱাৰ্ড

চন ধৰণ গীতৰ এলবাম ফলাফল
২০১০ শ্ৰেষ্ঠ মহিলা কণ্ঠশিল্পী পল্যা গাঁৱ কা মোহনা (মোহনা)
২০১১ শ্ৰেষ্ঠ মহিলা কণ্ঠশিল্পী হিট অ’ বীনা (তু মেৰী নসিব)
২০১১ শ্ৰেষ্ঠ মহিলা কণ্ঠশিল্পী আও বউলাও য় পাহাৰা (দীন জৱানি সাৰ)
২০১২ শ্ৰেষ্ঠ গীতিকাৰ (Best Lyrist) হম উত্তৰাখণ্ডী সা (চন্দ্ৰ)
২০১২ শ্ৰেষ্ঠ মহিলা কণ্ঠশিল্পী হম উত্তৰাখণ্ড সা (চন্দ্ৰ)
২০১৩ শ্ৰেষ্ঠ মহিলা কণ্ঠশিল্পী আই যা ৰে দাগাদ্যা (নেগী কী সেলী)

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
আকুপাংচাৰ

আকুপাংচাৰ হ’ল ধাতুৰ মিহি বেজীৰে মানুহৰ শৰীৰৰ বিশেষ কিছুমান ঠাইত বিন্ধি কৰা এবিধ চিকিৎসা। ই মূলতে: লেটিন ভাষাৰ শব্দ; ‘আকু’ মানে বেজী আৰু পাংচাৰ মানে হ’ল ফুটুৱা।

ইতিহাস

আকুপাংচাৰ চিকিৎসা পদ্ধতিৰ উদ্ভাৱন হৈছিল চীনত। খ্ৰীষ্টজন্মৰ ২৮০০ বছৰ আগতে ৰচিত ‘ইয়েলো ইম্পেৰছ ক্লাছিক অৱ্ ইন্টাৰনেল মেডিচিন’ নামৰ গ্ৰন্থখনিত আকুপাংচাৰ চিকিৎসা পদ্ধতিৰ বিশদ বিৱৰণ পোৱা যায়। এইখন গ্ৰন্থক চিকিৎসা বিজ্ঞানৰ প্ৰাচীনতম গ্ৰন্থ বুলিও আখ্যা দিয়া হয়। চীনা সম্ৰাট ফু চিয়েও আকুপাংচাৰ সম্পৰ্কীয় এখন গ্ৰন্থ লিখিছিল। গ্ৰন্থখনৰ নাম আছিল ‘আই চিং’।
বিভিন্ন গৱেষণাৰ পৰা জনা গৈছে যে প্ৰস্তৰ যুগতো আকুপাংচাৰৰ দৰে এবিধ চিকিৎসা পদ্ধতিৰ প্ৰচলন আছিল। তাত অৱশ্যে বৰ্তমানৰ দৰে ধাতুৰ মিহি বেজী ব্যৱহাৰ কৰাৰ সলনি হাঢ় আৰু পাথৰৰ বেজী ব্যৱহাৰ কৰা হৈছিল।

আকুপাংচাৰৰ প্ৰসংগত পিয়েন চুয়ে নামৰ এজন বিখ্যাত চীনা চিকিৎসকৰ উল্লেখ পোৱা যায়। খ্ৰীষ্টপূৰ্ব একাদশ শতিকাত এই চিকিৎসকজনে চীন দেশৰ কুও ৰাজ্যৰ ৰাজকুমাৰৰ আকুপাংচাৰ পদ্ধতিৰে চিকিৎসা কৰি তেওঁক সুস্থ কৰি তুলিছিল। চীন দেশৰ থাং ৰাজবংশৰ আমোলত (৬১৮-৯০৭ খ্ৰীষ্টাব্দ) আকুপাংচাৰ শিক্ষাৰ বাবে কলেজো প্ৰতিষ্ঠা কৰা হৈছিল। কোনো কোনোৰ মতে আকুপাংচাৰ চিকিৎসা পদ্ধতিৰ উদ্ভৱ ভাৰতবৰ্ষত। আজিৰ পৰা ২০০০ বছৰ আগেয়েই ভাৰতত আকুপাংচাৰ সম্পৰ্কীয় এখন সংস্কৃত গ্ৰন্থও লিখা হৈছিল। সম্প্ৰতি এইখন গ্ৰন্থ শ্ৰীলংকাৰ কলম্বোৰ নেচনেল মিউজিয়ামত সংৰক্ষিত হৈ আছে। কিন্তু ভাৰতত প্ৰকৃততে আকুপাংচাৰ চিকিৎসা পদ্ধতিৰ উদ্ভৱ হৈছিল নে নাই তাৰ কোনো প্ৰামাণিক তথ্য এতিয়ালৈকে পোৱা হোৱা নাই।

তথ্যসূত্ৰ

লগতে পঢ়ক

বাহ্যিক সংযোগ

শ্ৰেণী:বিকল্প চিকিৎসা
ঘিলামৰা আদৰ্শ নিম্ন বুনিয়াদী বিদ্যালয়

ঘিলামৰা আদৰ্শ নিম্ন বুনিয়াদী বিদ্যালয়খন লখিমপুৰ জিলাৰ ভিতৰতে জাকত-জিলিকা প্ৰাথমিক বিদ্যালয়। ১৯৬৪ চনতে ঘিলামৰা অঞ্চলৰ মাজঁ মজিয়াতে বিদ্যালয়খন স্থাপিত হৈছিল। ইতিমধ্যে বিদ্যালয়খনে "সোণালী জয়ন্তী" গৰকিছে। এটা সময়ত এইখন বিদ্যালয়ৰ পৰা বৃত্তি পোৱা ছাত্ৰ-ছাত্ৰী সংখ্যা পৰা ক্ৰমাগত ভাৱে বহু বছৰ জিলাখনৰ ভিতৰতে সৰ্ব্বোচ্চ আছিল।

মাটিকালি

অৱস্থান

কৰ্মচাৰী

সা-সুবিধা

তথ্যসূত্ৰ

শ্ৰেণী:অসমৰ বিদ্যালয়সমূহ